****

**Færdigkonfektionerede M12-powerkabler til høje effekter**

M12-powerkablerne fra Phoenix Contact tilbyder høje effekter i et kompakt design. Færdigkonfektionerede K- og L-kodede kabler i PUR- eller PVC-kvalitet og med kapslingsklasse IP65/IP67 udvider det eksisterende program med S- og T-kodning.

De kodede stikansigter forebygger forkert montage. Stikkene er standardiserede efter IEC 61076-2-111 og godkendt i henhold til UL 2237. M12-stikkene er betydeligt mindre end 7/8”-stikkene. Det muliggør forsyning af decentrale kompakte enheder og motorer med høje effekter.

De nye 5-polede K-kodninger er designet til AC-applikationer op til 16 A og 630 V. DC-applikationer i lavspændingsområdet op til 16 A og 63 V dækkes af de nye L-kodninger. Disse fås i 4-polet udførelse samt i 5-polet udførelse med fire ledere og FE-funktionsjordkontakt. En valgfri 360o skærmning giver pålidelig EMC-beskyttelse. Stikkene kan monteres hurtigt med Speedcon lynaflåsningssystemet.

For yderligere information kontakt Product Manager Henning O. Lippert, hlippert@phoenixcontact.dk eller vores kundeservice på telefon 36 77 44 11.